दस साल वैलिडिटी; J&K पुलिस ने निगेटिव रिपोर्ट लगाई थी, जिससे रिन्यू नहीं हुआ था
पीपुल्स डेमोक्रेटिक पार्टी (PDP) की अध्यक्ष और जम्मू-कश्मीर की पूर्व मुख्यमंत्री महबूबा मुफ्ती को पासपोर्ट मिल गया है। महबूबा मुफ्ती को जो पासपोर्ट जारी हुआ है, उसकी वैलिडिटी 10 साल यानी एक जून 2023 से 31 मई 2033 तक है। Issued after three years of legal battle, validity ten years
पीपुल्स डेमोक्रेटिक पार्टी (PDP) की अध्यक्ष और जम्मू-कश्मीर की पूर्व मुख्यमंत्री महबूबा मुफ्ती को रेगुलर पासपोर्ट मिल गया है। महबूबा को जो पासपोर्ट जारी हुआ है, उसकी वैलिडिटी 10 साल यानी एक जून 2023 से 31 मई 2033 तक है। दिल्ली हाईकोर्ट में लंबी कानूनी लड़ाई के बाद महबूबा को पासपोर्ट मिला है।
महबूबा के पुराने पासपोर्ट की वैलिडिटी 2019 में समाप्त हो गई थी। उन्होंने पासपोर्ट रिन्यू करने के लिए एप्लिकेशन दी थी, लेकिन पासपोर्ट ऑफिस ने जम्मू-कश्मीर पुलिस की एक निगेटिव रिपोर्ट का हवाला देते हुए उनका पासपोर्ट रिन्यू नहीं किया था।
हाइकोर्ट में लगाई थी अर्जी 
इसके बाद महबूबा ने दिल्ली हाईकोर्ट में अर्जी लगाई। कोर्ट में उन्होंने कहा कि कई बार रिमाइंडर भेजे जाने के बावजूद उन्हें पासपोर्ट जारी करने में काफी देरी हो रही है। उन्होंने कहा था कि उनकी अपील पर कोई फैसला नहीं लिया जा रहा है। केंद्र सरकार के वकील ने अदालत को सूचित किया था कि मामला नए सिरे से विचार के लिए जम्मू-कश्मीर में पासपोर्ट अधिकारी को भेजा गया है।
हाईकोर्ट ने इस साल मार्च में पासपोर्ट ऑफिस को निर्देश दिया था कि वह तीन महीने के भीतर महबूबा के पासपोर्ट पर फैसला करें।
दो दिन बाद बेटी के पासपोर्ट पर सुनवाई
महबूबा को ऐसे समय में पासपोर्ट जारी किया गया है, जब दो दिन बाद जम्मू-कश्मीर हाईकोर्ट में उनकी बेटी इल्तिजा की याचिका पर सुनवाई होनी है। इस याचिका में उन्होंने खुद को एक देश के लिए ही पासपोर्ट देने को चुनौती दी है। उन्होंने सामान्य पासपोर्ट की मांग की है।
मां को भी मिला पासपोर्ट
महबूबा ने पासपोर्ट जारी करने के मामले में इस साल फरवरी में विदेश मंत्री एस जयशंकर से दखल देने की मांग की थी। महबूबा ने कहा था कि अपनी 80 साल की मां को हज यात्रा पर मक्का ले जाने के लिए पिछले तीन साल से इसका इंतजार कर रही हैं।
जम्मू-कश्मीर पुलिस की ओर से सौंपी गई एक निगेटिव रिपोर्ट का हवाला देते हुए महबूबा और उनकी मां गुलशन आरा को मार्च 2021 में भी पासपोर्ट देने से इनकार कर दिया गया था। उनकी मां को भी दो महीने पहले पासपोर्ट जारी कर दिया गया है।
पासपोर्ट से जुड़ी ये खबर भी पढ़ें:
आम पासपोर्ट कितने दिन के लिए रहता है वैध; क्या है बनवाने का तरीका
कांग्रेस के पूर्व अध्यक्ष राहुल गांधी को कोर्ट से नो ऑब्जेक्शन सर्टिफिकेट यानी NOC जारी किए जाने के बाद 3 साल के लिए नया सामान्य पासपोर्ट मिला है। राहुल गांधी ने 24 मार्च 2023 को संसद सदस्यता रद्द होने के बाद अपना डिप्लोमैटिक पासपोर्ट सरेंडर कर दिया था। राहुल को अमेरिका जाना था इसलिए पासपोर्ट की जरूरत थी, जिसके बाद उन्होंने नया पासपोर्ट जारी किए जाने की मांग की थी। पढ़ें पूरी खबर...
राहुल गांधी को 3 साल के लिए मिलेगा नया पासपोर्ट:दिल्ली कोर्ट ने इजाजत दी, सुब्रमण्यम स्वामी ने कहा था- सिर्फ एक साल के लिए दिया जाए
राहुल गांधी को 3 साल के लिए नया पासपोर्ट मिलेगा। दिल्ली की राउज एवेन्यु कोर्ट ने कांग्रेस नेता राहुल गांधी की नया पासपोर्ट जारी करने की याचिका मंजूर कर ली है, लेकिन कहा है कि कोर्ट का नो ऑब्जेक्शन सर्टिफिकेट (NOC) केवल तीन साल के लिए वैध होगा। पढ़ें पूरी खबर...